Diari Oficial de la Generalitat Valenciana


Sumari del DOGV 8065, del 19-06-2017 (2017/4610)

RESOLUCIÓ de 23 de maig de 2017, de la Subdirecció General de Relacions Laborals, per la qual es disposa el depòsit i publicitat dels estatuts de l'organització sindical denominada: Sindicat Valencià Republicà (SVR).
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8065

Data del DOGV
:   19-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4610


Data del document
:   23-05-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 23 de maig de 2017, de la Subdirecció General de Relacions Laborals, per la qual es disposa el depòsit i publicitat dels estatuts de l'organització sindical denominada: Sindicat Valencià Republicà (SVR). [2017/4610]  
Ha sigut admés el depòsit dels estatuts de l'organització sindical denominada: Sindicat Valencià Republicà (SVR), després de la comprovació que reuneixen els requisits previstos en la Llei orgànica 11/1985, de 2 d'agost, de llibertat sindical (BOE 08.08.1985), el Reial decret 416/2015, de 29 de maig, sobre depòsit d'estatuts d'organitzacions sindicals i empresarials (BOE 20.06.2015) i l'Ordre 1/2016, de 19 de maig, per la qual es crea i regula el depòsit d'estatuts de les organitzacions sindicals i empresarials de la Comunitat Valenciana (DOGV 26.05.2016).  
  
La sol·licitud va ser formulada per Joaquim Cunyà Alcover, per mitjà d'un escrit amb entrada del dia 3 d'abril de 2017. A l'observar-se un defecte en la documentació presentada, es va requerir la seua esmena, la qual s'ha portat a efecte el dia 16 de maig de 2017.  
Es recorda el que disposa l'article 3.f del Reial decret 416/2015, sobre la comunicació del número d'identificació fiscal de l'entitat, una vegada obtingut.  
D'acord amb l'article 14 del Reial decret 416/2015, l'entitat adquirirà personalitat jurídica i plena capacitat d'obrar transcorreguts vint dies hàbils des del depòsit dels seus Estatuts o des que s'aporte la documentació que acredite l'esmena dels defectes assenyalats en el requeriment de l'oficina.  
L'acta de constitució està subscrita per: Joaquim Cunyà Alcover, Emili Oltra Navarro, José Vicente Gómez Sinisterra, César Ogalla Cruz i Álvaro González Sánchez.  
S'indica que en els estatuts consta com a domicili el carrer Benicarló, 25-A-8, de València, sent el seu àmbit territorial el conjunt de la Comunitat Valenciana i el funcional els treballadors de qualsevol sector del món laboral.  
Es disposa la publicitat d'aquesta resolució per mitjà de la seua publicació en el Diari Oficial de la Generalitat Valenciana.  
Qualsevol persona interessada podrà examinar el document depositat i obtindre còpia d'aquest en aquest centre directiu, siti a l'avinguda de Navarro Reverter, núm. 2, 1a planta, de València, i es podrà impugnar davant de la Sala del Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (BOE 11.10.2011).  
La competència de la Subdirecció General de Relacions Laborals ve determinada pel Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible Sectors productius, Comerç i Treball, i per l'article 4.4 de l'Ordre 1/2016.  
  
València, 23 de maig de 2017.- El subdirector general de Relacions Laborals: Juan Ignacio Soler Tormo.